b'\n_START_ARTICLE_\nHMS Neptune (1832)\n_START_SECTION_\nPalvelus\n_START_PARAGRAPH_\nAlus otettiin palvelukseen 5. joulukuuta 1851 Portsmouthin vartiolaivana p\xc3\xa4\xc3\xa4llikk\xc3\xb6n\xc3\xa4\xc3\xa4n Richard Augustus Yates. P\xc3\xa4\xc3\xa4llik\xc3\xb6ksi tuli 17. maaliskuuta 1852 Edward Hinton Scott ja 17. helmikuuta 1854 Henry Smith. Alus siirrettiin 7. maaliskuuta 1854 kontra-amiraali Armar Lowry Corryn lippulaivaksi p\xc3\xa4\xc3\xa4llikk\xc3\xb6n\xc3\xa4\xc3\xa4n Frederick Hutton. Alus oli aluksi Portsmouthissa, mist\xc3\xa4 se siirtyi Oolannin sodan aikana It\xc3\xa4merelle. Alus poistettiin palveluksesta 5. tammikuuta 1857._NEWLINE_Alus muutettiin 1858-1859 kaksikantiseksi 89-tykkiseksi potkuritaistelulaivaksi asentamalla alukselle Ravenhill, Salked and Companyn h\xc3\xb6yrykone. Muutosty\xc3\xb6 tilattiin 10. elokuuta 1858 Portsmouthin telakalta. Ty\xc3\xb6t aloitettiin viel\xc3\xa4 samana p\xc3\xa4iv\xc3\xa4n\xc3\xa4 ja ne saatiin p\xc3\xa4\xc3\xa4t\xc3\xb6kseen 7. maaliskuuta 1859. Alus palautettiin laivastolle 6. elokuuta meripalvelukseen varustettuna. Alukselle asennettu h\xc3\xb6yrykone tuotti 1\xc2\xa0910 ihp:t\xc3\xa4, mik\xc3\xa4 mahdollisti 11,24 solmun nopeuden._NEWLINE_Alus otettiin 7. kes\xc3\xa4kuuta 1859 palvelukseen V\xc3\xa4limeren laivastoon p\xc3\xa4\xc3\xa4llikk\xc3\xb6n\xc3\xa4\xc3\xa4n William Legge George Hoste. Aluksen p\xc3\xa4\xc3\xa4llik\xc3\xb6ksi tuli 6. joulukuuta Frederick Archibald Campbell ja edelleen 11. helmikuuta 1861 Geoffrey Thomas Phipps Hornby. Alus poistettiin palveluksesta 17. joulukuuta 1862 ja se myytiin 23. tammikuuta 1875 romutettavaksi Charltoniin Castlelle.'